CELEX: C2004/273/03
Language: fi
Date: 2004-11-06 00:00:00
Title: Yhteisöjen tuomioistuimen tuomio, (toinen jaosto) 16 päivänä syyskuuta 2004, asiassa C-248/02: Euroopan yhteisöjen komissio vastaan Italian tasavalta (Jäsenyysvelvoitteiden noudattamatta jättäminen — Saasteet ja haitat — Maaperän suojeleminen — Puhdistamoliete — Puutteellisten tietojen toimittaminen vuosilta 1995—1997 — Direktiivin 86/278/ETY 10 ja 17 artikla)

6.11.2004   
            
            
               FI
            
            
               Euroopan unionin virallinen lehti
            
            
               C 273/2
            
         
      YHTEISÖJEN TUOMIOISTUIMEN TUOMIO,
   (toinen jaosto)
   16 päivänä syyskuuta 2004,
   asiassa C-248/02: Euroopan yhteisöjen komissio vastaan Italian tasavalta (1)
   
   (Jäsenyysvelvoitteiden noudattamatta jättäminen - Saasteet ja haitat - Maaperän suojeleminen - Puhdistamoliete - Puutteellisten tietojen toimittaminen vuosilta 1995—1997 - Direktiivin 86/278/ETY 10 ja 17 artikla)
   (2004/C 273/03)
   Oikeudenkäyntikieli: italia
   Asiassa C-248/02, jossa on kyse EY 226 artiklaan perustuvasta jäsenysvelvoitteiden noudattamatta jättämistä koskevasta kanteesta, Euroopan yhteisöjen komissio (asiamiehinään: H. Støvlbæk ja R. Amorosi), vastaan Italian tasavalta (asiamiehenään: I. M. Braguglia, avustajanaan M. Fiorilli), yhteisöjen tuomioistuin (kolmas jaosto), toimien kokoonpanossa: A. Rosas, joka hoitaa kolmannen jaoston puheenjohtajan tehtäviä ja tuomarit: R. Schingten ja K. Schiemann (esittelevä tuomari), julkisasiamies: C. Stix-Hackl, kirjaaja: R. Grass, on antanut 16.9.2004 tuomion, jonka tuomiolauselma on seuraava:
   
               1)
            
            
               Italian tasavalta ei ole noudattanut ympäristön, erityisesti maaperän, suojelusta käytettäessä puhdistamolietettä maanviljelyssä 12 päivänä kesäkuuta 1986 annetun direktiivin 86/278/ETY, sellaisena kuin se on muutettuna eräiden ympäristöä koskevien direktiivien täytäntöönpanoon liittyvien kertomusten standardoinnista ja järkeistämisestä 23 päivänä joulukuuta 1991 annetulla neuvoston direktiivillä 91/692/ETY, 10 artiklan 1 kohdan a ja b alakohdan ja 17 artiklan mukaisia velvoitteitaan
               
                           —
                        
                        
                           koska se on jättänyt toimittamatta tiedot puhdistamolietteissä olevien raskasmetallien (kadmium, kupari, nikkeli, lyijy, sinkki, elohopea ja kromi) vuosittaisista keskimääräisistä pitoisuuksista (mg/kg kuiva-aineesta) sekä niiden typpi- ja fosforipitoisuuksista,
                        
                     
                           —
                        
                        
                           koska se ei ole toimittanut tietoja vuosittain tuotettujen puhdistamolietteiden määristä kuiva-aineena (tonnia/vuosi),
                        
                     
                           —
                        
                        
                           koska se ei ole toimittanut edellytettyjä tietoja vuosittain maanviljelyssä käytettyjen puhdistamolietteiden määristä kuiva-aineena, lukuun ottamatta Regione Friuli-Venezia Giuliaa (1995—1997), Provincia autonoma di Bolzanoa (1995), Regione Emilia-Romagnaa sekä Regione Liguriaa ja Regione Calabriaa, joiden osalta on ilmoitettu, ettei maanviljelyssä ole käytetty puhdistamolietteitä,
                        
                     
                           —
                        
                        
                           koska se on laiminlyönyt ainakin Regione Lombardian, Emilia-Romagnan, Toscanan, Abruzzon, Campanian, Valle d'Aostan, Sisilian ja Marchen osalta niiden rekistereiden päivittämisen, joihin merkitään lietteiden koostumus ja ominaisuudet direktiivin 86/278/ETY liitteessä II A tarkoitettujen parametrien mukaisesti, ja koska se ei ole ainakaan Regione Abruzzon, Campanian, Toscanan ja Sisilian osalta valvonut sitä, että tuotettujen lietteiden (koko valtion alueen osalta) ja maanviljelyksessä käytettyjen lietteiden määristä pidettävät rekisterit on päivitettävä.
                        
                     
         
               2)
            
            
               Italian tasavalta velvoitetaan korvaamaan oikeudenkäyntikulut.
            
         
      (1)  EYVL C 202, 24.8.2002.